ग्वालियर। पहले आप झुमके उतारो, तब परीक्षा देने को मिलेगी। सकपकाई युवती ने तुरंत झुमके उतार दिए और कड़ी चेकिंग के बाद भी परीक्षा देने हॉल के अंदर जा पाई। यह परीक्षा NET की थी, जिसमें ग्वालियर में 4772 परीक्षार्थी शामिल हुए।
सीबीएसई ने इस परीक्षा को आयोजित किया था और रविवार की सुबह कड़ी चेकिंग के बाद परीक्षार्थी परीक्षा देने अंदर जा सके। जो युवतियां कान में झुमके पहने हुई थीं, उन्हें उतारने के लिए कहा गया। पहले तो युवतियों ने आनाकानी की, लेकिन जब उन्हें परीक्षा हॉल में अंदर नहीं जाने दिया गया तो उन्होंने झुमके उतार दिए।
कई परीक्षार्थियों की घड़ी भी सुऱक्षाकर्मियों ने उतरवा दी। यूजीसी-नेट परीक्षा जूनियर रिसर्च फैलोशिप के लिए दी जाती है। ग्वालियर में यह परीक्षा आठ केन्द्रों पर आयोजित की गई थी और करीब 4772 परीक्षार्थी शामिल हुए। सभी परीक्षा केन्द्रों की निगरानी सीसीटीवी कैमरे से की जा रही थी।
आगे स्लाइड्स में है इस परीक्षा से जुड़े कुछ फोटोज....
hin_Deva hin_Deva hin_Deva hin_Deva